Երգեր առանց խոսքի
Երգեր առանց խոսքի (), գերմանացի երգահան Ֆելիքս Մենդելսոն-Բարտոլդիի թվով 48 հատ դաշնամուրային մանրանվագներ, որոնք ամփոփված են 8 տետրերի (ժողովածուներ) մեջ։ Մենդելսոնը հորինել է դրանք իր ամբողջ ստեղծագործական կյանքի ընթացքում։

Յուրաքանչյուր երգի հիմքում ընկած է մեկ երաժշտական կերպար, որի էմոցիոնալ բովանդակությունը կենտրոնացված է մեղեդու մեջ։ Որոշ մանրանվագներ ունեն ծրագրային բնույթ («Որսորդական երգ», «Գարնանային երգ», «Ժողովրդական երգ», «Վենետիկյան գոնդոլավարի երգը», «Թաղման քայլերգ» և այլն)։

Ստեղծագործությունը կրում է արտիստիզմի և ազնվազարմության կնիք, դրա կազմի մեջ մտնող պիեսները երանգների մի փունջ է, Մենդելսոնի նուրբ քնարականության մի խայտաբղետ երանգակալ։

Կազմը 

 Տետր 1, Op. 19 (1829—1830)
 Տետր 2, Op. 30 (1833—1834)
 Տետր 3, Op. 38 (1836—1837)
 Տետր 4, Op. 53 (1839—1841)
 Տետր 5, Op. 62 (1842—1844)
 Տետր 6, Op. 67 (1843—1845)
 Տետր 7, Op. 85 (1834—1845)
 Տետր 8, Op. 102 (1842—1845)

Ծանոթագրություններ 

Ստեղծագործություններ դաշնամուրի համար
Մենդելսոնի ստեղծագործություններ